CELEX: 32010R1138
Language: sl
Date: 2010-12-07 00:00:00
Title: Uredba Komisije (EU) št. 1138/2010 z dne 7. decembra 2010 o 140. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani

8.12.2010   
            
            
               SL
            
            
               Uradni list Evropske unije
            
            
               L 322/4
            
         UREDBA KOMISIJE (EU) št. 1138/2010
   z dne 7. decembra 2010
   o 140. spremembi Uredbe Sveta (ES) št. 881/2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 881/2002 z dne 27. maja 2002 o posebnih omejevalnih ukrepih za nekatere osebe in subjekte, povezane z Osama bin Ladnom, mrežo Al-Kaida in talibani, in o razveljavitvi Uredbe Sveta (ES) št. 467/2001 o prepovedi izvoza nekaterega blaga in storitev v Afganistan, o poostritvi prepovedi poletov in podaljšanju zamrznitve sredstev in drugih finančnih virov talibanov iz Afganistana (1) ter zlasti člena 7(1)(a) in člena 7c(3) Uredbe,
   ob upoštevanju naslednjega:
   
               (1)
            
            
               Priloga I k Uredbi (ES) št. 881/2002 navaja osebe, skupine in subjekte, ki jih zadeva zamrznitev sredstev in gospodarskih virov iz navedene uredbe. Z Uredbo Komisije (ES) št. 246/2006 (2) je bila organizacija Sanabel Relief Agency Limited (Sanabel) dodana v Prilogo I.
            
         
               (2)
            
            
               Splošno sodišče je 29. septembra 2010 Uredbo (ES) št. 881/2002, kolikor se nanaša na organizacijo Sanabel (3), razglasila za nično, saj je menilo, da pravice obrambe, pravica do sodne presoje in lastninska pravica niso bile spoštovane.
            
         
               (3)
            
            
               Ko je Odbor za sankcije ZN za Al-Kaido in talibane predložil obrazložitev, jo je Komisija avgusta 2009 posredovala organizaciji Sanabel. Julija 2010 je Komisija posredovala podobne obrazložitve, ki jih je tik pred tem prejela od Odbora za sankcije. Organizacija Sanabel je predložila svoje pripombe glede navedenih obrazložitev.
            
         
               (4)
            
            
               Seznam oseb, skupin in subjektov, za katere velja zamrznitev sredstev in gospodarskih virov, ki ga je sestavil Odbor za sankcije ZN za Al-Kaido in talibane, trenutno zajema organizacijo Sanabel.
            
         
               (5)
            
            
               Na podlagi člena 7c(3) Uredbe (ES) št. 881/2002, podrobne preučitve pripomb, ki jih je poslala organizacija Sanabel, glede na preventivno naravo zamrznitve sredstev in gospodarskih virov Komisija meni, da je bila vključitev organizacije Sanabel na seznam upravičena zaradi njene povezanosti s talibani, Osama bin Ladnom ali mrežo Al-Kaida.
            
         
               (6)
            
            
               Glede na to bi bilo treba nadomestiti sklep o vključitvi organizacije Sanabel na seznam z novim sklepom, ki potrjuje njeno vključitev v Prilogo I k Uredbi (ES) št. 881/2002.
            
         
               (7)
            
            
               Novi sklep bi bilo treba zaradi preventivne narave in ciljev zamrznitve sredstev in gospodarskih virov na podlagi Uredbe (ES) št. 881/2002 ter zaradi potrebe po varstvu pravnih interesov gospodarskih subjektov, ki so se zanašali na sklep iz leta 2006, uporabljati od 11. februarja 2006.
            
         
               (8)
            
            
               Ukrepi, predvideni s to uredbo, so v skladu z mnenjem Odbora za pregled seznamov v skladu z Uredbo 881/2002 –
            
         SPREJELA NASLEDNJO UREDBO:
   Člen 1
   Priloga I k Uredbi (ES) št. 881/2002 se spremeni v skladu s Prilogo k tej uredbi.
   Člen 2
   Ta uredba začne veljati 9. decembra 2010.
   Uporablja se od 11. februarja 2006.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 7. decembra 2010
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 139, 29.5.2002, str. 9.
   
      (2)  UL L 40, 11.2.2006, str. 13.
   
      (3)  Zadeva T-136/06 (sodba v združenih zadevah od T-135/06 do T-138/06).
   
      PRILOGA
      Priloga I k Uredbi (ES) št. 881/2002 se spremeni:
      Pod naslovom „Pravne osebe, skupine in subjekti“ je potrjen naslednji vnos:
      
         „Sanabel Relief Agency Limited (tudi (a) Sanabel Relief Agency, (b) Sanabel L’il-Igatha, (c) SRA, (d) Sara, (e) Al-Rahama Relief Foundation Limited). Naslov: (a) 63 South Rd, Sparkbrook, Birmingham B 111 EX, United Kingdom, (b) 1011 Stockport Rd, Levenshulme, Manchester M9 2TB, United Kingdom, (c) P.O. Box 50, Manchester M19 25P, United Kingdom, (d) 98 Gresham Road, Middlesbrough, United Kingdom, (e) 54 Anson Road, London NW2 6AD, United Kingdom. Druge informacije: (a) številka dobrodelne organizacije: 1083469, (b) registrska številka organizacije: 3713110. Datum uvrstitve iz člena 2a(4)(b): 7.2.2006.“.